《过鸿沟》
宋代·杨杰

楚汉区区别土疆，谁知盛德胜兵强。乾坤混一归真主，郡国平分亦假王。

地底泉源通汜水，道旁碑石属荥阳。如今四海都无外，农入春田失战场。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。